CELEX: 62012CN0547
Language: fi
Date: 2012-11-28 00:00:00
Title: Asia C-547/12 P: Valitus, jonka Helleenien tasavalta on tehnyt 28.11.2012 unionin yleisen tuomioistuimen (toinen jaosto) asiassa T-158/98, Helleenien tasavalta v. komissio, 10.10.2012 antamasta tuomiosta

26.1.2013   
            
            
               FI
            
            
               Euroopan unionin virallinen lehti
            
            
               C 26/38
            
         Valitus, jonka Helleenien tasavalta on tehnyt 28.11.2012 unionin yleisen tuomioistuimen (toinen jaosto) asiassa T-158/98, Helleenien tasavalta v. komissio, 10.10.2012 antamasta tuomiosta
   (Asia C-547/12 P)
   2013/C 26/72
   Oikeudenkäyntikieli: kreikka
   
      Asianosaiset
   
   
      Valittaja: Helleenien tasavalta (asiamiehet: I. Chalkias ja S. Papaïoannou)
   
      Muu osapuoli: Euroopan komissio
   
      Vaatimukset
   
   
               —
            
            
               Valitus on hyväksyttävä ja valituksen kohteena oleva unionin yleisen tuomioistuimen tuomio on kumottava siltä osin kuin unionin yleinen tuomioistuin on katsonut, että komissio on todennut perustellusti asiassa nro 4, Magrizos II (EL/1995/017), että Kreikan viranomaiset olivat laiminlyöneet velvollisuutensa, koska ne eivät olleet perineet kyseisiä määriä takaisin.
            
         
               —
            
            
               On hyväksyttävä ensimmäinen valitusperuste, jossa vaaditaan kumoamaan komission päätös siltä osin kuin lailliset edellytykset asetuksen N:o 1290/2005 32 artiklan soveltamiseksi ja jotta komissio voisi määrätä, että Helleenien tasavallan on vastattava 276 347,86 euron suuruisesta määrästä, eivät täyttyneet tuossa samassa asiassa.
            
         
               —
            
            
               Komissio on velvoitettava korvaamaan Helleenien tasavallan oikeudenkäyntikulut.
            
         
      Oikeudelliset perusteet ja pääasialliset perustelut
   
   Unionin yleinen tuomioistuin on tulkinnut virheellisesti asian nro 4, Magrizos II (EL/1995/017) tosiseikkoja, koska se on ottanut huomioon selvästi virheellisellä tavalla asiakirja-aineistoon sisältyvää näyttöä ja on päätynyt katsomaan virheellisesti, että lailliset edellytykset täyttyivät tuossa asiassa asetuksen N:o 1290/2005 32 artiklan soveltamiseksi ja jotta komissio voi määrätä, että Helleenien tasavallan on vastattava 276 347,86 euron suuruisesta määrästä.